***UNIVERZITET U SARAJEVU -***

***FAKULTET POLITIČKIH NAUKA***

***Broj: \_\_\_\_\_\_\_\_\_\_\_\_\_\_\_\_\_***

***Sarajevo, 06.12.2022. godine***

Na osnovu člana 135. Stav (3) tačka i) Zakona o visokom obrazovanju (Službene novine Kantona Sarajevo br: 33/17), člana 104. Statuta Univerziteta u Sarajevu i člana 36. a u vezi člana 34. Pravila studiranja za treći ciklus studija na Univerzitetu u Sarajevu, na prijedlog Vijeća doktorskog studija, na sjednici Vijeća Fakulteta političkih nauka održanoj 06.12.2022. godine donesena je

***ODLUKA***

***o prijedlogu članova Komisije za ocjenu podobnosti teme doktorske disertacije***

***i uslova kandidatkinje***

***I***

U Komisiju za podobnost teme doktorske disertacije: ***„NEOKOLONIJALISTIČKE OSNOVE U POSTSOCIJALISTIČKOJ TRANSFORMACIJI DRŽAVE BOSNE I HERCEGOVINE“*** i uslova kandidatkinje ***MR. ADISE BUSULADŽIĆ***  predlaže se:

1. Prof. dr. Elvis Fejzić-predsjednik,

2. Prof. dr. Nerzuk Ćurak-član,

3. Prof. dr. Dino Abazović-član.

***II***

Prijedlog članova Komisije sa obrazloženjem predložene teme doktorske disertacije i formulara sa podacima za obrazovanje Komisije za ocjenu podobnosti teme doktorske disertacije i kandidatkinje dostaviti Senatu Univerziteta u Sarajevu na odlučivanje.

***III***

Odluka stupa na snagu danom donošenja.

 ***D E K A N,***

 ***\_\_\_\_\_\_\_\_\_\_\_\_\_\_\_\_\_\_\_\_\_***

 ***Prof. dr. Sead Turčalo***

Za zakonsku usklađenost, potvrdu daje sekretar Fakulteta - Umihana Mahmić, mr. iur.

Akt obradio: Enisa Kadrić

Akt kontrolisao: Sanin Katica

Akt odobrio: Prof. dr. Elvis Fejzić

# UNIVERZITET U SARAJEVU -

**FAKULTET POLITIČKIH NAUKA**

**Broj:**

**Sarajevo, 06.12.2022. godine**

#  UNIVERZITET U SARAJEVU

#  REKTORAT

 **F O R M U L A R**

#  SA PODACIMA ZA OBRAZOVANJE KOMISIJE ZA OCJENU USLOVA

 **KANDIDATA I PODOBNOSTI TEME DOKTORSKE DISERTACIJE**

**KANDIDATKINJA**: ***MR. ADISA BUSULADŽIĆ***

**ZAVRŠILA FAKULTET*: FAKULTET POLITIČKIH NAUKA „VELJKO VLAHOVIĆ“, UNIVERZITET U SARAJEVU***

**MAGISTAR-SPECIJALISTA IZ OBLASTI**: ***\_MAGISTAR POLITIČKIH NAUKA***

**NAZIV PREDLOŽENE TEME DOKTORSKE DISERTACIJE: NEOKOLONIJALISTIČKE OSNOVE U POSTSOCIJALISTIČKOJ TRANSFORMACIJI DRŽAVE BOSNE I HERCEGOVINE**

**NAUČNA OBLAST IZ KOJE SE TEMA PREDLAŽE*: POLITOLOGIJA***

**ČLANOVI KOMISIJE**: (Navesti ime i prezime, zvanje, naučna oblast iz koje je dr sci,

oblast kojom se bavi, VŠU na kojoj obavlja nastavu)

1. DR. ELVIS FEJZIĆ, vanredni profesor na Fakultetu političkih nauka u Sarajevu, doktor političkih nauka, Naučna oblast politologija – predsjednik;
2. DR. NERZUK ĆURAK, redovni profesor na Fakultetu političkih nauka u Sarajevu, doktor političkih nauka, na predmetima: “Geopolitika” i “Nauka o miru”, Oblast Sigurnosnih i mirovnih studija – član;
3. DR. DINO ABAZOVIĆ, redovni profesor na Fakultetu političkih nauka u Sarajevu, doktor socioloških nauka, na predmetima: “Religije i konflikti” i “Religija i politika u savremenom svijetu”, Oblast socioloških nauka – član.

***D E K A N,***

 \_\_\_\_\_\_\_\_\_\_\_\_\_\_\_\_

 ***Prof. dr. Sead Turčalo***

Za zakonsku usklađenost, potvrdu daje sekretar Fakulteta - Umihana Mahmić, mr. iur.

Akt obradio: Enisa Kadrić

Akt kontrolisao: Sanin Katica

Akt odobrio: Prof. dr. Elvis Fejzić

**OBRAZLOŽENJE PREDLOŽENE TEME DOKTORSKE DISERTACIJE**

1. **TIP ISTRAŽIVANJA**

Istraživanje na temu „*Neokolonijalističke osnove u postsocijalističkoj transformaciji države Bosne i Hercegovine*“ predstavlja politološku analizu modalitetā transformacije bosanskohercegovačke države u uvjetima neoliberalnih kapitalističkih odnosa, kao i eksplikaciju uloge koju neokolonijalizam igra u sadašnjem ekonomskom i političkom uređenju u Bosni i Hercegovini.

1. **CILJ ISTRAŽIVANJA**

Primarni cilj istraživanja na temu „*Neokolonijalističke osnove u postsocijalističkoj transformaciji države Bosne i Hercegovine“* je steći što je moguće cjelovitiji uvid u politološke aspekte ove teme putem detaljne analize relevantne literature i empirijskih podataka. U konačnici se želi postići da ovo naučno istraživanje doprinese proširenju, produbljenju i upotpunjavanju postojećih teorijskih saznanja o neoliberalizmu kao krajnjem stadiju kapitalizma, te uzrocima stalno rastućeg kleronacionalizma, eurocentrizma i balkanizma u diskursu o budućnosti bosanskohercegovačke države, a sve na osnovama tzv. imperijalizma mašte[[1]](#footnote-1) koji još od XIX vijeka neumorno radi na izgradnji predrasuda za potrebe neokolonijalizma i regionalne hegemonije, a u cilju percipiranja Bosne i Hercegovine kao unutrašnje drugosti Evrope.

1. **ZADACI ISTRAŽIVANJA**

Ovaj naučni rad želi utvrditi uzročno-posljedičnu vezu između ekonomske logike i političke ideologije neoliberalizma s jedne, te procesa etničkog i vjerskog raskola u Bosni i Hercegovini sa druge strane, fokusirajući se pri tom na teoriju i praksu neokolonijalizma, ovaploćenoj u udomaćenom orijentalizmu, eurocentrizmu i balkanizmu koji dominiraju diskursom i političkom praksom vladajućih lokalnih i međunarodnih političkih faktora u Bosni i Hercegovini. Osnovni zadatak ovog naučnog rada jeste upozoriti da će, ukoliko se i u narednim godinama i decenijama nastavi postojeća ekonomska i politička praksa u Bosni i Hercegovini, bosanskohercegovačka država u potpunosti izgubiti svoj dosadašnji karakter multietničke i multireligijske zajednice, što će neminovno dovesti u pitanje njen *raison d'être.*

1. **ISPITANICI (MATERIJAL) I METODOLOGIJA ISTRAŽIVANJA**

Bibliografske izvore koji čine teorijsku bazu ovog istraživanja možemo podijeliti na tri tematske oblasti: literaturu koja se odnosi na pojmove liberalizma (J.S. Mill, 1859) demokratije, neoliberalizma (Harvey, 2007), neokolonijalizma (Nkrumah 1966), transformacije upravljanja državom u uslovima neoliberalne ekonomije (Fejzić, 2016), kao i procesa globalizacije te interakcije globalog i lokalnog na određenom geografskom području (Ćurak, 2002). Nakon toga, istraživački interes se konkretizira na prostoru Bosne i Hercegovine, prelazeći na temu političkog organizovanja države BiH, s posebnim osvrtom na temu kleronacionalnog identificiranja i političkog institucionaliziranja u Bosni i Hercegovini (Huruz, 2019). Treću teorijsku cjelinu čini bibliografska građa koja ukazuje na specifičnosti savremenih političkih procesa u funkciji neokolonijalističke transformacije države Bosne i Hercegovine. Dio istraživanja će se odnositi i na komparativnu analizu specifičnih postsocijalističkih multikonfesionalnih i multietničkih država iz sastava bivše SFRJ, poput Crne Gore i Makedonije, u cilju pružanja uvida u način na koji su se ove države bivše SFRJ transformirale i politički organizirale u okolnostima globalnog neoliberalnog poretka. Empirijski dio istraživanja za ovu doktorsku tezu obuhvatiće i intervjue sa odabranim članovima akademske elite koji se takođe posredno ili neposredno promišljaju ove i srodne teme.

1. **ZNA**Č**AJ- DOPRINOS PREDLOŽENOG PROJEKTA DOKTORSKE DISERTACIJE**

Predloženi projekat doktorske disertacije ima za cilj dokazati da neokolonijalizam čini okosnicu svih dosadašnjih procesa postsocijalističke transformacije bosanskohercegovačke države, a da vladajući ekonomski odnosi i kleronacionalizam kao osnovno sredstvo legitimacije tih odnosa u Bosni i Hercegovini, utječu ne samo na političku stabilnost države, već i na stepen kohezije bosanskohercegovačkog društva, tj. kvalitet međusobnih odnosa u društvu i opredijeljenost članova tog društva za prosperitet u okvirima postojeće države.

 KANDIDAT

 Adisa Busuladžić

Prilozi:

* Kopija diplome završenog studija
* Kopija diplome magistra nauka
1. Termin 'imperijalizam mašte' posuđen je iz knjige „*Izmišljanje Ruritanije: Imperijalizam mašte*“ Vesne Goldsvorti, Geopolitika, Beograd, 2022. [↑](#footnote-ref-1)